1. **11.02.2021**
2. **Владимир Уйба: «Колӧ, медым сё во тыран воӧ гажыс пырис миян ыджыд республикалӧн быд керкаӧ да быд семьяӧ»**
3. Регионса Веськӧдлан котыр видлаліс, кыдзи Коми Республикалысь 100 во пасйӧм кежлӧ дасьтысигӧн збыльмӧдӧны мероприятиеяссӧ. Заседаниесӧ нуӧдіс Коми Республикаса Юралысь Владимир Уйба.
4. «Кольӧм воыс вӧлі зэв сьӧкыд республиканымлы да дзоньнас страналы. Коронавирус вӧсна вӧлі пыртӧма уна дзескӧдӧм, мукӧдыс на лыдысь эмӧсь на и талун. Гӧгӧрвоана, мый дінмуса олысьяс ёна виччысьӧны тайӧ гажсӧ. Та вӧсна колӧ, медым миян ыджыд республикаын олысьяс сьӧмнаныс кылісны гажлысь кыпыд русӧ да гӧгӧрвоисны, мый найӧ тшӧтш жӧ пуктісны ассьыс пай юбилей пасйӧмӧ. Та могысь быд власьт органлы, быд муниципалитетлы колӧ кывкутӧмӧн да сьӧлӧмсяньыс вӧчны тайӧ уджсӧ», - ышӧдіс Владимир Уйба заседание восьтігӧн.
5. Шӧр докладъясӧн сёрнитісны Коми Республикаса культура, туризм да архив удж министр Сергей Емельянов, Коми Республикаса стрӧитчан, оланін да коммунальнӧй овмӧс министр Игорь Кузьмичев, Коми Республикаса эмбур да му йитӧдъяс комитетӧн юрнуӧдысьлысь могъяс збыльмӧдысь Александр Сажин. Республикаса юркарын юбилейлы сиӧм мероприятиеяс котыртӧм йылысь юӧртіс Сыктывкарса мэр Наталья Хозяинова, а Кулӧмдін районын – муниципальнӧй районса юралысь – администрацияӧн юрнуӧдысь Сергей Рубан.
6. Тӧвшӧр тӧлысь 13 лунӧ регионлы 100 во пасйӧмсӧ восьтіс «Василей» ӧнія коми сьыланкывлы сиӧм республикаса фестиваль. Медводдзаысь сійӧс нуӧдісны онлайн. 2021 во чӧж юбилейлы сиӧм мероприятиеяс лоасны республикаса быд кар-районын. Лоасны найӧ и республикалӧн суйӧр сайын – странаса медтӧдчана творческӧй площадкаяс вылын.
7. Москваын Коми Республикалысь лунъяссӧ нуӧдасны ода-кора тӧлысь 23-31 лунъясӧ. Комиысь творческӧй котыръяслӧн бӧръя гала-концертыс лоас Россияса Большой театрлӧн выль сцена вылын. 2021 вося лӧддза-номъя тӧлысь 2-6 лунъясӧ Коми Республикалӧн лунъясыс лоасны Санкт-Петербургын.
8. Сыктывкарын регионлӧн 100 волы сиӧм медтӧдчана лоӧмторъясыс лоасны моз тӧлысьын. Мероприятиеяс планӧ пыртӧма: «Ловъя сынӧд» сынӧдті лэбалан ставроссияса фестиваль, странаса медся нималана народнӧй котыръяслӧн петкӧдчӧмъяс, Фейерверкъяс серти Европаса чемпионат, республиканскӧй стадион вылын юбилейлы сиӧм шоу-уджтас да уна мукӧдтор.
9. Коми Республикалы 100 во пасъян воӧ збыльмӧдӧны гырысь издательскӧй проектъяс. Дасьтӧма нин йӧзӧдны «Коми Республикаса абу материальнӧй культура озырлун объектъяс» куим тома небӧг. Сэні гижӧма 33 объект йылысь. Найӧс пыртӧма Дінмуса ӧтувъя реестрӧ йӧзкостса традиционнӧй творчестволӧн ӧткымын нырвизь серти: обрядӧвӧй да гажӧдчан-ворсан традицияяс, йӧзкостса сьылӧм-ворсӧм, кыйсьӧм-вӧралӧм да кипод удж.
10. Республикалы сё во тыригкежлӧ петас тӧдчана издание - «Коми Республикалӧн история да культура озырлун. Научно-популярнӧй очеркъяс». Сыӧн тӧдмӧдасны лӧддза-номъя тӧлысьӧ Москваын «Красная площадь» небӧгъяслы сиӧм выставка дырйи. Дасьтӧны йӧзӧдны «Скульптор Владимир Рохин (1939-2020)» серпасъяса альбом-каталог, «Василий Игнатов. Стиль да этно» альбом-буклет. Наӧн тӧдмӧдасны урасьӧм тӧлысьын нин.
11. Культура отрасльын инфраструктура серти медшӧр проектъяс пиысь ӧти - Коми Республикаса национальнӧй библиотека капитальнӧя дзоньталӧм. Библиотека вӧлі и кольӧ регионын культура да наука олӧмын медтӧдчанаинӧн. Сійӧс капитальнӧя дзоньталӧмӧн видзасны «В.И. Ленин нима библиотека» Россия Федерацияса войтырлысь история да культура памятник. Библиотека дзоньталігӧн лӧсьӧдасны сылӧн архитектураын вошӧм детальяссӧ. Зданиелӧн ӧбликыс кольӧ сэтшӧмӧн жӧ, кутшӧмӧн и вӧлі водзсӧ. Капитальнӧя дзоньталӧм бӧрын библиотекасӧ кыпыда восьтасны моз тӧлысь 20 лунӧ гажлы сиӧм медшӧр мероприятиеяс дырйи.
12. «Мероприятиеяс збыльмӧдан планыс зэв ыджыд. Гӧгӧрвоана, мый гаж котыртӧмсӧ координируйтӧ – республикаса Культура, туризм да архив удж министерство, но плансӧ олӧмӧ пӧртӧм вӧсна кывкутӧны, и ме тайӧс тӧдчӧда мӧд пӧв, став министерствоыс да муниципалитетыс, - пасйис В. Уйба. – Та дырйи колӧ тӧдчӧдны оз сӧмын гырысь мероприятиеяссӧ. Колӧ, медым войтырыс тӧдісны нуӧдан мероприятиеяс йылысь да вермисны сэтчӧ пырӧдчыны. Колӧ, медым гажыс пырис быд керкаӧ, быд семьяӧ, быд котырӧ».

11.02.2021

Владимир Уйба: «В год столетия праздник должен прийти в каждый дом, в каждую семью нашей большой республики»

В региональном Правительстве рассмотрели вопросы реализации мероприятий в рамках подготовки к празднованию 100-летия Республики Коми. Заседание провёл глава республики Владимир Уйба.

«Прошлый год был очень непростым для нашей республики и страны в целом. В связи с коронавирусной пандемией был введён целый ряд ограничений, некоторые из них продолжают действовать и сегодня. И мы с вами должны понимать, что жители республики ждут этого праздника. Поэтому очень важно, чтобы атмосферу праздника, свою причастность к юбилею почувствовал каждый житель нашей большой республики. Для этого каждый орган власти, каждый муниципалитет должен ответственно отнестись к этой к работе, выполнить её с душой», - отметил Владимир Уйба, открывая заседание.

С основными докладами выступили министр культуры, туризма и архивного дела Республики Коми Сергей Емельянов, министр строительства и жилищно-коммунального хозяйства Республики Коми Игорь Кузьмичев, и.о. руководителя Комитета Республики Коми имущественных и земельных отношений Александр Сажин. Об организации юбилейных мероприятий в столице республики проинформировала мэр Сыктывкара Наталья Хозяинова, в Усть-Куломском районе – глава муниципального района – руководитель администрации Сергей Рубан.

Событийный год 100-летия стартовал 13 января республиканским фестивалем современной коми песни «Василей», который впервые прошёл в онлайн-формате. В течение всего 2021 года приуроченные к юбилею мероприятия пройдут в каждом городе и районе республики, а также за её пределами – на ведущих творческих площадках страны.

Грандиозная программа Дней Республики Коми в Москве будет реализована с 23 по 31 мая. Заключительный гала-концерт творческих коллективов Республики Коми состоится на новой сцене Большого театра России. Со 2 по 6 июня 2021 года пройдут Дни Республики Коми в Санкт-Петербурге.

Ключевые события 100-летия региона пройдут в августе в Сыктывкаре. В число запланированных мероприятий: всероссийский фестиваль воздухоплавания «Живой воздух», выступления ведущих профессиональных народных коллективов страны, Чемпионат Европы по фейерверкам, юбилейная шоу-программа на республиканском стадионе и многое другое.

В рамках празднования 100-летия Республики Коми реализуются крупные издательские проекты. Уже готов к печати трёхтомник «Объекты нематериального культурного наследия Республики Коми». В нём представлены 33 объекта, включённые в Единый региональный реестр по нескольким направления традиционного народного творчества: обрядовые и празднично-игровые традиции, народное исполнительство, промыслы и ремёсла.

К столетию республики будет выпущено знаковое издание - «Историко-культурное достояние Республики Коми. Научно-популярные очерки». Презентация издания пройдет в июне на Книжной выставке «Красная площадь» в Москве. Также готовятся к изданию и уже в феврале будут презентованы иллюстрированный альбом-каталог «Скульптор Владимир Рохин (1939-2020)», альбом-буклет «Василий Игнатов. Стиль и этно».

Одним их главных инфраструктурных проектов отрасли культуры в юбилейный год является капитальный ремонт Национальной библиотеки Республики Коми. Она была и остаётся центром культурной и научной жизни региона. Капитальный ремонт позволит сохранить памятник истории и культуры народов Российской Федерации «Библиотека им. В.И. Ленина», будут восстановлены утраченные архитектурные детали. При этом сохранится исторический облик здания. Торжественное открытие библиотеки после капитального ремонта запланировано 20 августа в рамках ключевых мероприятий празднования.

«План реализации мероприятий довольно обширный. Понятно, что координатором празднования является Министерство культуры туризма и архивного дела республики, но ответственность за его реализацию, повторюсь, несут все министерства и муниципальные образования, - подчеркнул В. Уйба. – При этом очень важно, чтобы акцент был сделан не только на крупных мероприятиях. Жители республики должны знать, какие мероприятия проходят рядом с ними, чтобы иметь возможность принять в них участие. Праздник должен прийти в каждый дом, в каждую семью, в каждый двор, в каждый коллектив».

Лыткин 3669